## Infraestructures va registrar 5,1 milions de viatges a l'agost en el metro i tramvia de València

*** Els moviments diaris seguixen a l'alça i obtenen 1,8 milions més de desplaçaments que en el mateix període de 2022, un 53,84 % més
* La línia 3 va ser la més utilitzada amb 974.862 moviments, i Xàtiva l'estació amb més trànsit, amb 391.618 trasllats**

La Conselleria de Medi Ambient, Aigua, Infraestructures i Territori va facilitar la mobilitat de 5.144.735 usuaris en la xarxa de Metrovalencia durant passat el mes d'agost, cosa que significa un increment del 53,84 % respecte al mateix període del passat any i 1.800.487 desplaçaments més.

En conjunt, Ferrocarrils de la Generalitat Valenciana (FGV) va sumar a l'agost entre Metrovalencia i TRAM d'Alacant un total de 6.846.383 passatgers, que representen un augment del 49,69 % respecte al mateix mes de 2022 i 2.272.645 viatgers més.

El director gerent d'FGV, Alfonso Novo, ha assenyalat que “la mobilitat en Metrovalencia seguix a l'alça i s'han obtingut 1.800.487 més de desplaçaments que a l'agost del passat any, i  es manté així la tendència positiva del transport públic autonòmic pel qual aposta la Generalitat per a un desenvolupament sostenible equilibrat”.

A l'agost, les sis línies de metro van sumar 4.316.219 desplaçaments i les quatre de tramvia van aconseguir 828.516 moviments. La jornada de més volum de trànsit va ser el dimarts dia 1 amb 203.359 passatgers.

La línia de metro que més persones va desplaçar va ser la línia 3 (Rafelbunyol/Aeroport) amb 974.862 viatgers; seguida de la línia 5 (Marítim/Aeroport) amb 861.580; la línia 1 (Bétera/Castelló) amb 690.248; la línia 2 (Llíria-Torrent Avinguda) amb 671.671; la línia 7 (Marítim/Torrent Avinguda) amb 574.125; i, finalment, la línia 9 (Alboraia Peris Aragó/Riba-roja de Túria) amb 543.733 clients.

En el cas del tramvia, la que més moviments va registrar va ser la línia 4 (Mas del Rosari/ Doctor Lluch) amb 417.200 viatges, seguida de la línia 6 (Tossal del Rei/Marítim) amb 193.132, la línia 10 (Alacant-Natzaret), amb 177.311, i la línia 8 (Neptú/Marítim), que va sumar 40.873 persones usuàries.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc amb 391.618 desplaçaments; en segon lloc, Colón (L3, L5, L7 i L9) amb 290.781 i, en tercer lloc, Àngel Guimerà (L1, L2, L3, L5 i L9), amb 175.166 moviments.

A continuació, es van situar Torrent (L1, L2 i L7), amb 166.229;  Plaça Espanya (L1 i L2), amb 158.329; Túria (L1 i L2), amb 155.510; Aeroport (L3 i L5), amb 131.041; Avinguda del Cid (L3, L5 i L9) amb 128.295; Mislata (L3, L5 i L9), amb 125.600; i, en desé lloc, Jesús (L1 L2 i L7), amb 119.595 validacions.

En l'àrea metropolitana, destaquen com les cinc estacions més transitades Torrent (L1, L2 i L7), amb 166.229; Aeroport (L3 i L5), amb 131.041; Mislata (L3, L5 i L9), amb 125.600; Paiporta (L1, L2 i L7), amb 90.683; i Roses (L3, L5 i L9), amb 72.430 moviments.

Entre les parades del tramvia, destaquen Alacant (L10), amb 47.577 desplaçaments; La Cadena (L4 i L6), amb 45.625; Ciutat Arts i Ciències-Justícia, amb 45.487; Pont de Fusts (L4), amb 45.280; i Platja Malva-rosa (L4 i L6), amb 38.015 usuaris.

Sobre estes dades, Alfonso Novo ha indicat que “cal destacar que, entre les cinc parades del tramvia amb més moviments, es troben dos de la línia 10, Alacant, que encapçalen la llista de viatgers de les 51 parades del tramvia, i Ciutat Arts i Ciències-Justícia, en tercer lloc”.

Fecha: 20/09/2023